जिलाधिकारी बीएन सिंह के निर्देशन में जनपद का समाज कल्याण विभाग सरकार के द्वारा संचालित की जा रही विभिन्न पेंशन योजनाओं का जन-जन तक पहुंचाने के उद्देश्य से व्यापक स्तर पर शिविर आयोजित कर रहा है। जिला समाज कल्याण अधिकारी आनंद कुमार सिंह ने बताया कि इस क्रम में बुधवार को दनकौर विकास खंड के ग्राम गुलावली मे एकीकृत पेशंन शिविर का आयोजन किया गया। शिविर मे वृद्धावस्था पेशंन के 10, निराश्रित महिला पेशंन के 16 एवं दिव्यांग पेशंन का 1 आवेदन पत्र प्राप्त हुए। प्राप्त हुए आवेदन पत्रों पर जिलाधिकारी बीएन सिंह ने जल्द से जल्द कार्रवाई करने के निर्देश दिए हैं।